31999D0609
L 242/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 септември 1999 година
за изменение на Решение 94/360/EО на Комисията относно намалената честота на физическите проверки, които трябва да се извършват на пратки с определени продукти при внос от трети страни съгласно Директива 97/78/EО на Съвета
(нотифицирано под номер C(1999) 2784)
(текст от значение за ЕИП)
(1999/609/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 1999/201/EО на Съвета относно сключването на Споразумението между Европейската общност и Правителството на Канада относно санитарните мерки за защита на общественото здраве и здравето на животните по отношение на търговията с живи животни и продукти от животински произход (1), и по-специално член 3 от него,
като взе предвид Директива 97/78/EО на Съвета за определяне на принципите, които регулират организацията на ветеринарните проверки на продуктите, въведени в Общността от трети страни (2), и по-специално член 10, параграф 3 от нея,
(1)
като има предвид, че в съответствие с член 3 от Решение 1999/201/EО на Съвета по отношение на честотата на ветеринарните проверки на външните граници на Общността е важно да се вземат съответните мерки, необходими за прилагане на споразумението, сключено между Европейската общност и правителството на Канада;
(2)
като има предвид, че член 10, параграф 3 от Директива 97/78/EО предвижда по-специално, че в законодателството на Общността трябва да бъде прието намаляване на честотата на проверките, което произтича от сключването на споразумение за ветеринарна еквивалентност;
(3)
като има предвид, че при тези условия е подходящо да бъде изменено приложение II към Решение 94/360/EО на Комисията от 20 май 1994 г. относно намалената честота на физическите проверки, които трябва да се извършват на пратки с определени продукти при внос от трети страни съгласно Директива 90/675/ЕИО на Съвета (3), последно изменена с Решение 1999/302/EО на Комисията (4), с цел да се вземат предвид изискванията на член 11 и на приложение VIII от ветеринарното споразумение между Европейската общност и правителството на Канада;
(4)
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Към приложение II към Решение 94/360/EC се добавя следното тире:
„-
В случая на Канада: честотата, предвидена в член 11 и приложение VIII от Решение 1999/201/EО на Съвета от 14 декември 1998 г. относно сключването на Споразумението между Европейската общност и правителството на Канада относно санитарните мерки за защита на общественото здраве и здравето на животните по отношение на търговията с живи животни и продукти от животински произход (5).
Член 2
Адресати на настоящото решение са държавите-членки.
Съставено в Брюксел на 10 септември 1999 година.